17.4.2023
DA
Den Europæiske Unions Tidende
L 102/61
RETSAKTER VEDTAGET AF ORGANER OPRETTET VED INTERNATIONALE AFTALER AFGØRELSE nr.
1/2023 TRUFFET AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB den 24. marts 2023 om de nærmere vilkår for Windsorrammen [2023/819]
DET BLANDEDE UDVALG HAR —
under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1) (»udtrædelsesaftalen«), særlig artikel 164, stk.
5, litra d), og artikel 5, stk.
2, i protokollen om Irland/Nordirland (»protokollen«) samt udtrædelsesaftalens artikel 164, stk.
5, litra c), og protokollens artikel 8, stk.
5, og
ud fra følgende betragtninger:
(1)
I henhold til udtrædelsesaftalens artikel 166, stk.
2, er de afgørelser, der vedtages af Det Blandede Udvalg, der er nedsat i henhold til aftalens artikel 164, stk.
1 (»Det Blandede Udvalg«), bindende for Unionen og Det Forenede Kongerige.
Unionen og Det Forenede Kongerige er forpligtet til at gennemføre sådanne afgørelser, som har samme retsvirkning som udtrædelsesaftalen.
(2)
I henhold til udtrædelsesaftalens artikel 182 udgør protokollen en integrerende del af aftalen.
(3)
Udtrædelsesaftalens artikel 164, stk.
5, litra d), tillægger Det Blandede Udvalg beføjelser til at vedtage afgørelser om ændring af udtrædelsesaftalen, forudsat at sådanne ændringer er nødvendige for at korrigere fejl, rette op på udeladelser eller andre mangler eller håndtere situationer, der ikke kunne forudses på tidspunktet for denne aftales undertegnelse, og forudsat at sådanne afgørelser ikke kan ændre de væsentlige elementer i denne aftale.
(4)
Unionen og Det Forenede Kongerige har fremsat en fælles erklæring i Det Blandede Udvalg om, at de, når det er relevant for deres relationer inden for rammerne af udtrædelsesaftalen, i overensstemmelse med kravene om retssikkerhed vil henvise til protokollen som ændret som »Windsorrammen«, og at de på samme måde kan henvise til protokollen som ændret i deres nationale lovgivning.
(5)
Unionen og Det Forenede Kongerige minder om deres fælles tilsagn om, at alle dele af Langfredagsaftalen eller Belfastaftalen af 10. april 1998 mellem Det Forenede Kongeriges regering, Irlands regering og de øvrige deltagere i flerpartsforhandlingerne (»aftalen af 1998«), der er knyttet som bilag til den britisk-irske aftale af samme dato (»den britisk-irske aftale«), herunder de efterfølgende gennemførelsesaftaler og -ordninger, bør beskyttes.
(6)
Under hensyntagen til de særlige omstændigheder i Nordirland bør de lettelser, der er omhandlet i protokollens artikel 6, stk.
2, omfatte særlige ordninger for varebevægelser inden for Det Forenede Kongeriges interne marked i overensstemmelse med Nordirlands stilling som en del af Det Forenede Kongeriges toldområde, jf. protokollen, når varerne er bestemt til endeligt forbrug eller endelig anvendelse i Nordirland, og når de nødvendige garantier er på plads for at beskytte integriteten af Unionens indre marked og toldunion.
(1) EUT L 29 af 31.1.2020, s. 7.